Meukrue seumangat rahmat meusampe
Rincong meu uke hana le tajam
Yoh masa dile jithe le kafe
Rata sagoe be Aceh ji seugan
Cukop meu ceuhu makmu bukon le
Raja pih ade yang mat pimpinan
Rakyat seujahtra kuta deungon gle
Hana yang mate ngon tan makanan
Seuramoe Meukah meugah bukon le
Rata lungkiek gle na wase tambang
Kareuna Nanggroe bak jaroe jahe
Tuhan peu ade ka Neu cok pulang
Saboh alamat nikmat hana le
Karena jahe hana le so tham
Kareuna Raja ka dua hate Hukom yang ade hana le timang
Takaleon conto sampoe meupake
Meu poh poh mate seu sabe Islam
Rot noe ngon rot deh areh mat beude
Peuturot hate pakat peu ek prang
Rakyat sengsara rata sagoe be
Han so jeut jak le u gle ngon u blang Ladom seu numpok kabeh brok pade
Ladom dalam gle kabeh brok kacang
Bak tanggai 16 Agustus akhe
Rumbok Helsingke hanjeut le muprang
Ban dua pihak seureuntak sare
Meu jroh jroh hate hanjeut le dendam
Geutanda jaroe mentro ngon toke
Kateuhah hate RI dendon GAM
Hase M O U nanggroe Helsingke
Di Aceh beude sare ji reupang
Alif Ba goh jeut neuk bet Tapeuse
Rimung goh mate sare ka ta bang
Laba ngon rugo hana so pike
Peuturot hate ngon nafsu syaitan
Jalo goh leupah beulahdeh ji ile Goh troh u pante tanyoe jeu meurang
Ka laen macam ragam seu mike
Neuk duk keu toke dalam pikeran
Sumpah ngon janji ka ji peureule
Tan le meu pike keu rakan rakan Penteng bak jaroe moto B M W
Oh wate mate aleh pakiban
Hana so sangka si janda male Oh ban meulahe aneuk pih agam Rupa sep ceudah sulah meu uke
Su sinyak lahe mate ma bidan
Sinyak ka rayeuk jak jok u Meuse
Bek jeut keu kafe yu beut QurĂ¢€™an
Ji beut hana roh gadoh meu jipre
Jijak meu rabe sabe tip malam
Rugo belanja meugunca pade
Peulandok pance ka meu sereuban
Peugah droe Tgk Abu ngon Toke Rata sago be sare meu utang
Lheuh tapoh buya ngon mata kawe
Singa dalam gle ka ji jeumeurang
Jino lam susah lempah meusampe
Hukom bak hate kon le aturan
Mandum ka teuga dak baro lahe
Mandum ka sabe tanle bawahan
Hana le meuri guci ngon bate
Sama seumike sare keumuran
Yang penteng troe prut pijut hana le
Meu keusut hate katroh tujuan
Meunyoe bak peugah gagah sang bace
Hareuga mate nanggroe cok pulang
Etno keuh haba kamo meu cae
Keu ubat hate mangat pikiran
Yang kamoe rawi buketi lahe
Aceh kareule tanle harapan
Sumber :http://www.acehforum.or.id
Panton Aceh - Aceh kareule
Meukrue seumangat rahmat meusampe
6 Response to "Panton Aceh - Aceh kareule"
-
ZUL Said,
ok
-
wan mursalin Said,
Mantap
-
yusuf Said,
panton aceh wajeb ta lestarikan,,,!!!
bah bek gadoeh sastra y' na di aceh,,!!
-
Assalamualaikum...
nyan Beutoi wareh, nyan wajeb talestarikan legetanyo mandum.teuma meu'ah he wareh adakjeut nyan kata kata "tanle harapan" bek talestari cit sayang generasi acheh di masa depan leumoh ujong lage ureung tuha jeh hana iman cit...
Peu na rencana Bantah? Meunyo Hana bouhtapike Bait Panto ngon Ralat nyan. 3mong genaseh!
-
rahmat hidayat Said,
di sino bintang di siedeuh buleun,,menyo tagabong jeut keu bintang buleun..haha,,nyan cie bantah..?
-
puput amell Said,
keren
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn kin_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn unk zsm_Latn luo_Latn unk hau_Latn zsm_Latn unk jav_Latn ace_Latn ace_Latn unk bug_Latn ace_Latn ace_Latn unk min_Latn ace_Latn unk eng_Latn nld_Latn